Πολύ ευγενική εξυπηρέτηση από τον οικοδεσπότη. Από την πρώτη στιγμή της κράτησης λάβαμε πολλές πληροφορίες σχετικά με τα διαμερίσματα, τη θέση του καταλύματος και τις πιθανές δραστηριότητες στην περιοχή του Ρεθύμνου. Ο ιδιοκτήτης μας ενημέρωσε ενδελεχώς για τα πάντα, μας προειδοποίησε για την πιθανότητα θορύβου, καθώς το διαμέρισμα που επιλέξαμε κατά την κράτηση μας βρισκόταν απ την πλευρά του κεντρικού δρόμου, με τη συμβουλή αν κάτι τέτοιο μας ενοχλεί να επιλέξουμε κάποιο απ τα διαμερίσματα της πίσω πλευράς με θέα την εσωτερικη αυλή και τη θάλασσα. Καθώς το συγκεκριμένο διαμέρισμα είναι ανακαινισμενο επιλέξαμε παρόλα αυτά να παραμείνουμε στην αρχική κράτηση μας. Το δωμάτιο μας ειχε ανακαινισμενη, μοντέρνα και μεγάλη κουζίνα με ολες τις απαραίτητες ανέσεις για την ολιγοήμερη παραμονή μας. Στην αυλή βρίσκονται ξαπλώστρες, τραπέζια με καρέκλες και ομπρέλες με άμεση θέα στη θάλασσα και πολυ ωραία θεα και στη Φόρτεζα του Ρεθύμνου. 2 χιλιόμετρα/ 20 λεπτά με τα πόδια απ το κέντρο. Γενικά υπάρχει μια φυσιολογική αναλογία στη σχεση ποιότητας-τιμής στο συγκεκριμένο κατάλυμα.